CELEX: 62015CN0535
Language: sk
Date: 2015-10-14 00:00:00
Title: Vec C-535/15: Návrh na začatie prejudiciálneho konania, ktorý podal Bundesverwaltungsgericht (Nemecko) 14. októbra 2015 – Slobodné a hanzové mesto Hamburg/Jost Pinckernelle

11.1.2016   
            
            
               SK
            
            
               Úradný vestník Európskej únie
            
            
               C 7/9
            
         Návrh na začatie prejudiciálneho konania, ktorý podal Bundesverwaltungsgericht (Nemecko) 14. októbra 2015 – Slobodné a hanzové mesto Hamburg/Jost Pinckernelle
   (Vec C-535/15)
   (2016/C 007/14)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesverwaltungsgericht
   
      Účastníci konania pred vnútroštátnym súdom
   
   
      Žalobca: Slobodné a hanzové mesto Hamburg
   
      Žalovaný: Jost Pinckernelle
   
      Ďalší účastník konania: Zástupca záujmov Spolkovej republiky Nemecko pri Spolkovom správnom súde
   
      Prejudiciálna otázka
   
   Má sa článok 5 nariadenia REACH (1) vykladať tak, že s výhradou článkov 6, 7, 21 a 23 nariadenia REACH môžu byť látky vyvezené z územia Únie len v prípade, že boli registrované podľa príslušných ustanovení hlavy II nariadenia REACH, ak sa registrácia vyžaduje?
   
      (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, s. 1), zmenené a doplnené nariadením Komisie (EÚ) 2015/830 z 28. mája 2015 (Ú. v. EÚ L 132, s. 8).